**Dragi učenici!**

Nadam se da ste se malo odmorili i da možemo nastaviti s radom. Danas imamo dva sata. Na prvom ćete satu vježbati glagolske oblike, a na drugom ćete satu interpretirati jedan tekst iz čitanke.

**1. SAT**

**Prepiši iz teksta podcrtane glagole u tablicu na odgovarajuće mjesto.**

 Jednoga dana **dođoše** Istrani pred orača Dragonju koji **je bio** visok kao planina. **Rekoše**: „Dragonja, **pomozi** nam! **Pusti** vodu od tih tvojih planina k moru, pa **će** sva Istra **biti** zeleni vrt.”

Div **digne** plug i **potjera** volove pa **zaore** od prvog jezera sve do obale morske. Kako on **reže** zemlju, onako voda za njim **teče**. Kad volovi **bijahu zagazili** u more, on **se okrenuo**. **Vidje**: **nastala je** čitava rijeka, a uz nju trava **raste** i stabla **niču**. „He”, **reče** Dragonja, „**neka se** ta voda **prozove** Dragonja, kao i ja!” Sutradan **izora** div drugo korito**. Stvorio je** novu, još ljepšu rijeku pa **reče**: „Ova **će teći** polaganije. **Neka se** zato **zove** Mirna kao i moja dobra žena.”

 Tako i **bijaše**. I danas Istrom **teku** Dragonja i Mirna.

 (prema tekstu Vladimira Nazora)

|  |  |
| --- | --- |
| PREZENT |  |
| PERFEKT |  |
| AORIST |  |
| IMPERFEKT |  |
| PLUSKVAMPERFEKT |  |
| FUTUR PRVI |  |
| IMPERATIV |  |

**Rješenja ne šaljete, na sljedećem ćete satu dobiti točne odgovore. Pisane zadaće nema, zadaća je ponoviti naučene glagolske oblike.**

**2. SAT**

Otvorite čitanku na str. 34.

**Napišite u bilježnice naslov i ime pisca.**

Lav, vještica i ormar

 Clive Staples Lewis

– ulomak iz romana Kronike iz Narnije

**Pročitajte ulomak iz romana (od 34. do 36. str.) i u svoje bilježnice odgovorite punim rečenicama na sva pitanja u rubrici *Razgovaramo* (37. str.).**

**Točne odgovore dobit ćete na sljedećem satu pa ćete moći provjeriti njihovu točnost.**